als_Latn dik_Latn sag_Latn
Qeveria në Turqi po përballet me protesta të reja antiqeveritare, pas fushatës së arrestimeve lidhur me skandalin e korrupsionit në nivelin më të lartë të kabinetit. Policia ka përdorur gaz lotsjellës në sheshin taksim në Stamboll, për të shpërndarë një grup protestuesish antiqeveritarë, të cilët brohorisnin “Të gjithë janë hajdutë, të gjithë janë të korruptuar”. Ndërkohë kryeministri është zotuar se do t’i këputë duart komplotuesve, që synojnë të dëmtojnë imazhin e qeverisë së tij. Ai tha se një lëvizje antiturke synon të cenojë të ardhmen e vendit, duke iu referuar këtu studiuesit të fesë islame Fetullah Gylen, i cili ka marre azilin politik në SHBA. Deri më tani 24 persona, mes të cilëve dhe fëmijët e dy ministrave akuzohen për korrupsion me tenderët e ndërtimit. Pas marrjes në pyetje ata janë mbajtur në burg. Erdogan i është përgjigjur fushatës së arrestimeve, me pushimin nga puna të shefit të përgjithshëm të Stambolli dhe disa zyrtareve te tjerë të lartë në radhët e uniformave blu.
als_Latn